Simply Streisand

Simply Streisand er det niende studioalbumet til artisten Barbra Streisand, utgitt i oktober 1967.

Musikkalbumet ble utgitt samtidig med A Christmas Album, og var Streisands første album som ikke kom på topp 10 på USAs albumliste (den lå på 12.-plass). Simply Streisand ble spilt inn 14., 15. og 20. mars 1967. Ifølge Billboard Magazine har Columbia Records sagt at albumet solgte 250 000 eksemplarer i de første to ukene. Albumet solgte til gull i USA (RIAA) 24. april 2002.

Streisand spilte også inn låtene «Willow Weep for Me» og «Spring Can Really Hang You Up The Most» for dette albumet. Sangene ble imidlertid ikke med på Simply Streisand, men «Willow Weep For Me» ble utgitt i september 2012 som en del av albumet Release Me. 

Sangen «The Nearness of You» ble også spilt i starten av Streisands TV-spesial A Happening in Central Park fra 1968. Låten «Look» (som var egentlig ment for Barbra Streisands forrige album, Je m'appelle Barbra) ble inkludert som B-siden til singelen «Stout-Hearted Men».Barbra Archives - Je m'appelle Barbra  Besøkt 6. februar 2016.

Stephen Holden fra The New York Times skrev at Simply Streisand lignet på albumet The Third Album (1964), «men [at] den manglet friskheten til prototypen».Holden, Stephen. «The Best of Streisand is in Her Records.» The New York Times, 6. november 1977, s. D24.

 Sporliste 
 Side 1 
 «My Funny Valentine» (Lorenz Hart, Richard Rodgers) – 2:22
 «The Nearness of You» (Hoagy Carmichael, Ned Washington) – 3:27
 «When Sunny Gets Blue» (Marvin Fisher, Jack Segal) – 2:56
 «Make the Man Love Me» (Dorothy Fields, Arthur Schwartz) – 2:26
 «Lover Man (Oh, Where Can You Be?)» (Jimmy Davis, Roger Ramirez, James Sherman) - 2.50

 Side 2 
 «More Than You Know» (Edward Eliscu, Billy Rose, Vincent Youmans) – 3:29
 «I'll Know» (Frank Loesser) – 2:47
 «All the Things You Are» (Oscar Hammerstein II, Jerome Kern) – 3:36
 «The Boy Next Door» (Ralph Blane, Hugh Martin) – 2:50
 «Stout-Hearted Men» (Hammerstein, Sigmund Romberg) – 2:43

 Referanser 

 Eksterne lenker 

 Barbra Streisand Archives: Records/Simply Streisand 

Kategori:Musikkalbum fra 1967
Kategori:Barbra Streisand-album